Tarybos reglamentas (EAPB, EB, Euratomas) Nr. 3162/94
1994 m. gruodžio 19 d.
iš dalies keičiantis Reglamentą (EEB, Euratomas, EAPB) Nr. 260/68, nustatantį apmokestinimo Europos Bendrijų naudai sąlygas ir tvarką
EUROPOS SĄJUNGOS TARYBA,
atsižvelgdama į Europos Bendrijų jungtinės Tarybos ir jungtinės Komisijos steigimo sutartį, ir ypač į jos 28 straipsnio pirmą dalį,
atsižvelgdama į Protokolą dėl Europos Bendrijų privilegijų ir imunitetų, ir ypač į jo 13 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi reikia išplėsti apmokestinimo Europos Bendrijų naudai taikymą, pagal Reglamento (EEB, Euratomas, EAPB) Nr. 260/68 [3] sąlygas ir laikantis šiame reglamente nustatytos tvarkos, Europos investicijų fondo organų narių, vykdančių savo pareigas, ir šio fondo personalo narių atlyginimams, darbo užmokesčiui ir tarnybinėms pajamoms,
PRIĖMĖ ŠĮ REGLAMENTĄ:
1 straipsnis
"12b straipsnis
Šis reglamentas taikomas Europos investicijų fondo organų nariams, vykdantiems savo pareigas, jo personalo nariams ir Fondo mokamų pensijų gavėjams, jei jie priskirti kategorijoms, kurias Taryba nustato taikydama Protokolo dėl privilegijų ir imunitetų 16 straipsnio pirmą pastraipą, dėl Fondo mokamo jų atlyginimo, darbo užmokesčio ir tarnybinių pajamų, taip pat invalidumo, senatvės ir maitintojo netekimo pensijų."
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1994 m. gruodžio 19 d.